

 **ΕΛΛΗΝΙΚΗ ΔΗΜΟΚΡΑΤΙΑ Βεργίνα, 24/1/2020**
ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ **Αριθμ. Πρωτ. 23**

 ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Β΄/ΘΜΙΑΣ ΕΚΠΑΙΔΕΥΣΗΣ

 ΚΕΝΤΡΙΚΗΣ ΜΑΚΕΔΟΝΙΑΣ

ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ Ν. ΗΜΑΘΙΑΣ
  **ΓΥΜΝΑΣΙΟ ΒΕΡΓΙΝΑΣ**

 **“ΜΑΝΟΛΗΣ ΑΝΔΡΟΝΙΚΟΣ”**

**ΤΑΧ. Δ/ΝΣΗ : Βεργίνα, Ημαθίας**

**ΤΑΧ. ΚΩΔΙΚΑΣ : 59131**

**Προς: ΔΔΕ Ν. Ημαθίας**

**ΠΛΗΡΟΦΟΡΙΕΣ :Γαλλής Κωνσταντίνος
ΤΗΛΕΦΩΝΟ/FAX : 2331092398 / 92114**

**Email :** **mail@gym-vergin.ima.sch.gr**

 **ΘΕΜΑ: Πρόσκληση κατάθεσης προσφοράς για εκπαιδευτική επίσκεψη στην Αθήνα**

Το Γυμνάσιο Βεργίνας “Μανόλης Ανδρόνικος” ζητά κατάθεση προσφορών για πραγματοποίηση τριήμερης εκπαιδευτικής επίσκεψης στην Αθήνα από 11 Μαρτίου έως και 13 Μαρτίου 2020 σύμφωνα με την Υ.Α 33120/ΓΔ4/28-2-2017, (ΦΕΚ 681/ΤΒ/6-3-2017), άρθρο 13. Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά έως την Παρασκευή 7 Φεβρουαρίου 2020 και ώρα 11.00 π.μ. Θα συμμετάσχουν είκοσι τρεις (23) συνολικά μαθητές/τριες της Γ΄ Τάξης, οι οποίοι θα συνοδεύονται από δύο (2) καθηγητές/τριες και θα ακολουθήσουν το παρακάτω πρόγραμμα (οι ώρες είναι ενδεικτικές του καθημερινού προγράμματος).

**1η ημέρα, Τετάρτη 11 Μαρτίου 2020
 08.00 Αναχώρηση για Αθήνα
 17:00 Άφιξη στην Αθήνα, τακτοποίηση στο ξενοδοχείο
 19:00 Περιήγηση**

**23.00 Επιστροφή στο ξενοδοχείο**
 **2η ημέρα, Πέμπτη 12 Μαρτίου 2020
 08.30 Πρωινό στο ξενοδοχείο**

**10:00 Επίσκεψη στο Μέγαρο της Παλαιάς Βουλής
 12:00 Αναχώρηση για το βράχο της Ακρόπολης
 15.30 Επίσκεψη στο Μουσείο της Ακρόπολης**

**17.30 Επιστροφή στο ξενοδοχείο**

**19:00 Παρακολούθηση θεατρικής παράστασης
23.00 Επιστροφή στο ξενοδοχείο**

**3η ημέρα Παρασκευή 13 Μαρτίου 2018**
 **08.30 Πρωινό στο ξενοδοχείο**

**10:00 Μνημείο του Αγνώστου Στρατιώτη, Εθνικός Κήπος, Καλλιμάρμαρο
 14:00 Αναχώρηση για Βεργίνα
 21:00 Άφιξη στη Βεργίνα**

**Το μεταφορικό μέσο που θα χρησιμοποιηθεί είναι ΕΝΑ (1) σύγχρονο τουριστικό λεωφορείο, η κατηγορία καταλύματος πρέπει να είναι ΤΡΙΩΝ- ΤΕΣΣΑΡΩΝ αστέρων (κατά προτίμηση ξενοδοχείο χωρίς μπαλκόνια) με ημιδιατροφή. Οι μαθητές θα διαμένουν σε δίκλινα και τρίκλινα και οι καθηγητές σε μονόκλινα δωμάτια του ίδιου ορόφου.**

Στη προσφορά θα πρέπει να περιλαμβάνονται και ξεναγήσεις στο Βράχο και το μουσείο της Ακρόπολης από επίσημο ξεναγό.

**1.Δικαίωμα συμμετοχής :** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**2.Σύνταξη και υποβολή προσφορών :** Οι προσφορές υποβάλλονται στο ενδιαφερόμενο σχολείο, σε κλειστό φάκελο. Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, η τελική συνολική τιμή της προφοράς και η επιβάρυνση ανά μαθητή.

**3. Αξιολόγηση προσφορών** :Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος
3. Αξιολόγηση οικονομικής προσφοράς
4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σε αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο

Δεν γίνονται δεκτές προσφορές με Fax.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου , των διανομέων, των μέσων συγκοινωνίας.

**4.Επιλογή αναδόχου**

Για την αξιολόγηση των προσφορών και την επιλογή της πλέον συμφέρουσας από οικονομική άποψη προσφοράς, συγκροτείται Επιτροπή, με Πράξη του Διευθυντή του σχολείου, η οποία αποτελείται από τον ίδιο, ως Πρόεδρο, δύο (2) συνοδούς- εκπαιδευτικούς, που ορίζονται από το Σύλλογο των Διδασκόντων Καθηγητών, έναν (1) εκπρόσωπο του Συλλόγου Γονέων και Κηδεμόνων και από εκπροσώπους του 15μελους Μαθητικού Συμβουλίου ή των 5μελών Συμβουλίων των Μαθητικών Κοινοτήτων που θα λάβουν μέρος στην μετακίνηση, οι οποίοι εκπροσωπούνται με μία (1) ψήφο. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από τον Διευθυντή του σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί, ο οποίος μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη.

Στη σύμβαση περιλαμβάνονται απαραιτήτως τα εξής:
i. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής.
ii. Η Ασφάλεια αστικής επαγγελματικής ευθύνης.
iii. Το συνολικό κόστος της εκδρομής και κόστος ανά μαθητή.
iv. Οι Γενικοί Όροι συμμετοχής στην εκδρομή.

 **Ο ΔΙΕΥΘΥΝΤΗΣ**

 ***τσυ*
 ΓΑΛΛΗΣ ΚΩΝΣΤΑΝΤΙΝΟΣ**